open-index/open-wikipedia-markdown huggingface dataset:
הארגון למניעת הפצת נשק כימי

**הארגון למניעת הפצת נשק כימי** (באנגלית: **Organisation for the Prohibition of Chemical Weapons** או בראשי תיבות: **OPCW**) הוא ארגון בין-ממשלתי בינלאומי המקדם ובודק את העמידה באמנת הנשק הכימי. ב-2013 זכה הארגון בפרס נובל לשלום.

הארגון נוסד ב-1997 וממוקם בהאג שבהולנד. בראשו עומד אחמט אוזומצ'ו מטורקיה. בארגון חברות 193 מדינות שאשררו את חתימתן על אמנת הנשק הכימי.

הארגון בודק את העמידה של מדינות באמנת הנשק הכימי, האוסרת על השימוש בנשק כימי ודורשת את השמדתו. האימות מורכב הן מבדיקה של ההצהרות של המדינות החברות והן מבדיקות באתרים עצמם. נוסף על כך, הארגון אחראי על פירוק הנשק הכימי.

189 המדינות החברות בארגון מייצגות 98% מאוכלוסיית העולם וכן 98% מן התעשייה הכימית בעולם. 4 מדינות אינן חברות בארגון: מצרים, דרום סודאן, קוריאה הצפונית וישראל, שחתמה על האמנה אך לא אשררה אותה.

## פרס נובל
בשנת 2013 זכה הארגון בפרס נובל לשלום. הזכייה הייתה על בסיס פעילותו של הארגון לפינוי נשק כימי ועריכת בדיקות תקופתיות במדינות שחתמו על האמנה. בין השאר החל הארגון ב-2013 להיות פעיל בסוריה, במיוחד לאחר ההסכמה הדיפלומטית שהושגה עימה לפירוק הנשק הכימי שהופעל בה במהלך מלחמת האזרחים. פעילותו של הארגון תרמה להצלת חייהם של מאות אלפי אנשים.

## ראו גם
*פירוק הנשק הכימי בסוריה
*פירוק נשק כימי

## קישורים חיצוניים

* 
* 

* 

## הערות שוליים

קטגוריה:נשק כימי
קטגוריה:ארגונים בין-ממשלתיים
קטגוריה:זוכי פרס נובל לשלום
קטגוריה:בקרת נשק
Altera pars Petri

**Altera pars Petri** (בלטינית: "החלק השני של פטרוס"), ביטוי בשפה הלטינית, המתאר באופן מחמיא אדם בעל תכונות נעלות של חכמה, רציונליזם ושיקול-דעת.

הביטוי שידוע גם בצורה המקוצרת "Secunda Petri" נוצר בעקבות ספרו של הוגה הדעות הצרפתי, פטרוס רמוס (1515-1572), "דיאלקטיקה"; רמוס שהיה הומניסט בהשקפתו, עסק בלוגיקה ונחשב לרפורמיסט בתחום החינוך וההשכלה.

חלקו השני של הספר עוסק ב"כושר השיפוט" של האדם; מכאן שכל בן-אנוש שהתברך במידות של כושר שיפוט, הבא לידי ביטוי בשיקול דעת נבון וחשיבה לוגית ורציונלית, זכאי לכינוי הזה. 

קטגוריה:מילים וביטויים בלטינית
The 20/20 Experience

**The 20/20 Experience** (בעברית: **חוויית ה-20\20**) הוא אלבום האולפן השלישי של הזמר האמריקאי ג'סטין טימברלייק, שיצא לאור ב-15 במרץ 2013 דרך חברת התקליטים "RCA". ב-27 בספטמבר 2013 יצא לאור המשכו של האלבום, The 20/20 Experience 2 of 2, ושניהם יצאו לאור גם כאלבום האוסף "The 20/20 Experience: The Complete Experience".

## הערכה ביקורתית
עטיפת האלבום דורגה במקום ה-29 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין *[[Complex Networks|Complex]]*.

## סינגלים
* **[[Suit & Tie]]** - יצא לאור כסינגל הראשון מהאלבום ב-14 בינואר 2013. בשיר משתתף הראפר ג'יי זי. הקליפ לשיר, שצולם ב-25 בינואר 2013, בוים על ידי דייוויד פינצ'ר, שביים בעבר את הסרט הרשת החברתית, בו השתתף טימברלייק. ב-10 בפברואר 2013 הופיע טימברלייק עם השיר יחד עם ג'יי זי בטקס פרסי גראמי ה-55.
* **[[Mirrors]]** - יצא לאור כסינגל השני מהאלבום ב-11 בפברואר 2013. השיר הגיע למקום השני במצעד הסינגלים האמריקאי, בילבורד הוט 100.
* **[[Tunnel Vision]]** - יצא לאור ב-14 ביוני 2013 כסינגל השלישי והאחרון מהאלבום.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'סטין טימברלייק
קטגוריה:אלבומים באנגלית
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי טימבלנד
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה בברזיל
קטגוריה:אלבומי חברת RCA רקורדס
רקטה מתקנת מסלול

**רקטה מתקנת מסלול** (בראשי תיבות: **רמ"מ** או **רמ"ם**) היא רקטה ארטילרית וטיל (על אף ששמה רקטה) בעלת רש"ק מצרר מתוצרת התעשייה הצבאית של ישראל למערכת "המנתץ" M-270 MLRS. הרקטה נמצאת בשירות חיל התותחנים של צה"ל.

הרמ"מ היא רקטה המצוידת באמצעים המאפשרים לתקן את מסלולה תוך כדי טיסה מה שהופך אותה לטיל מנהג, ומשפר את דיוקה באופן ניכר. עם זאת, ההנחיה היא ללא ראש ביות עצמאי והתיקונים נעשים רק ביחס לנקודת הפגיעה הדרושה שצוינה לה בעת השיגור. החימוש הסטנדרטי של הרמ"מ הוא פצצת מצרר תוצרת התעשייה הצבאית, שמאופיין בכך שבו אחוז הנפלים של הפצצונות נמוך – 5 אחוזים.

שימוש מבצעי ראשון ברמ"מ התרחש במלחמת לבנון השנייה, כאשר גדוד "הרעם" המפעיל את משגר רקטות M-270 MLRS השתמש בטילים כמסך אש לחילוץ כוחות חי"ר ושריון שהותקלו על ידי חזבאללה. הדיוק הגבוה של הטיל אפשר ירי בטווחי ביטחון קטנים מזה של הטיל האמריקאי. בנוסף שימשה הרמ"מ להשמדת סוללות אויב ששיגרו רקטות לעבר ישראל. בעקבות ההצלחה הגביר צה"ל את הצטיידותו ברמ"מ.

ב-2016 נכנס לשירות בצה"ל דגם חדש ומתקדם של הרמ"מ הנקראת "**רעם איתן**". במערכת נעשו שיפורים בפצצות המצרר, שנהפכו לגדולות יותר ובעלות יותר מנגנוני השמדה עצמית, על מנת להקטין את הנפלים. בעוד ברמ"מ המקורי אחוז הנפלים היה 5%, ב"רעם איתן" אחוז הנפלים הוא 0.01%.

ב-2023 במהלך מלחמת חרבות ברזל פרס צה"ל בצפון ישראל את מערך "רעם איתן", בתגובה לאיום גדודי הפלישה של ארגון הטרור חזבאללה, כוח רדואן.

## ראו גם
* רומח

## קישורים חיצוניים

* רקטה חדשה בצה"ל תצמצם את אחוז נפלי התחמושת, במחנה באתר בית התותחן, דצמבר 2016
* 
* 

## הערות שוליים

קטגוריה:רקטות ארטילריות בצה"ל
קטגוריה:רקטות ישראליות
Britney: The Videos

**Britney: The Videos** הוא אלבום הווידאו השלישי של זמרת הפופ האמריקנית, בריטני ספירס. האלבום יצא לאור ב-20 בנובמבר 2001, על ידי חברת התקליטים ג'ייב רקורדס. ווידאו זה הופץ במקביל לתקופת יציאת אלבומה השלישי של ספירס: "Britney". הווידאו זכה להצלחה גדולה ונכנס למקום הראשון במצעד אלבומי הווידאו בארצות הברית ובמקסיקו, בארצות הברית נמכר הווידאו במעל ל-200,000 עותקים וזכה למעמד פלטינה כפולה.

## רקע והפקה
אלבום הווידאו "Britney: The Videos", הוא אוסף של קטעי וידאו על מנת לקדם את אלבום האולפן "Britney". האלבום כולל קטעי וידאו של שירים מהאלבום, הופעות חיות, הופעה חייה מתוך טקס פרסי המוזיקה של "VMA", הצצות לאלבום וידאו "Britney Spears Live from Las Vegas", אשר יצא בשנת 2002.

## רשימת רצועות

## הצלחה במצעדים

קטגוריה:אלבומי וידאו מ-2001
קטגוריה:אלבומי בריטני ספירס
קטגוריה:אלבומי וידאו באנגלית
קטגוריה:אלבומי חברת ג'ייב רקורדס
Royals

"**Royals**" (בתרגום חופשי: "**מלכותיים**") הוא סינגל הבכורה של הזמרת לורד. השיר יצא לאור ב-8 במרץ 2013 כסינגל הראשון מהמיני אלבום הראשון של לורד, *The Love Club EP*. השיר מופיע גם באלבום האולפן הראשון של לורד, Pure Heroine.

השיר שהה תשעה שבועות רצופים במקום הראשון במצעד הסינגלים של ארצות הברית, בילבורד הוט 100 והגיע למעמד פלטינה מרובעת כשמכר 4.4 מיליון עותקים. השיר הגיע למעמד פלטינה מרובעת בניו זילנד, ודורג גם שם במקום הראשון.

## ביקורות
השיר זכה לתשבחות רבות ממבקרי המוזיקה. דיגיטל ספיי נתנו לשיר חמישה כוכבים מתוך חמישה ושיבחו את השיר ואמרו שלשיר יש "פזמון ממכר שמענג מפשטותו" והמשיכו להגיד ש"הצלחה של לורד היא כאן כדי להישאר".

הקליפ היה מועמד בקטגוריית "הקליפ הטוב ביותר של אישה" בטקס פרסי הווידאו קליפים של MTV.

### רשימות כל הזמנים

## גרסאות כיסוי ושימוש בתקשורת
* הזמרת האמריקאית סלינה גומז נהגה לבצע גרסת כיסוי לשיר בסיבוב ההופעות Stars Dance Tour בלג שהתבצע בקנדה ובאירופה.

## מיקומי שיא

## קישורים חיצוניים

* 

## הערות שוליים

קטגוריה:שירי 2013
קטגוריה:סינגלי בכורה מ-2013
קטגוריה:שירים באנגלית
קטגוריה:שירי לורד
קטגוריה:שירים שנכתבו על ידי לורד
קטגוריה:שירים שנכתבו על ידי ג'ואל ליטל
קטגוריה:שירים על צרכנות
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי יהלום בארצות הברית
קטגוריה:זוכי פרס גראמי לביצוע סולו הפופ הטוב ביותר
קטגוריה:זוכי פרס גראמי לשיר השנה
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
אוניית ציד לווייתנים

שמאל|ממוזער|250px|ציידת לווייתנים מונעת בקיטור מסט-איל (קוויבק) ותותח־צלצל בחרטומה, תצלום מ-1900 לערך.
[שמאל|ממוזער|250px|אוניית הלווייתנים האמריקאית "צ'ארלס וו' מורגן", מוזיאון [מיסטיק סיפורט, קונטיקט.]]
**אוניית ציד לווייתנים** (באנגלית: **whaler** או **whaling ship**) היא אונייה הבנויה במיוחד לציד לווייתנים, כלומר ללכידת לווייתנים או לעיבוד השלל שנצוד, או לשני התפקידים גם יחד.

לסוג הראשון שייכות ציידות הלווייתנים (whale catchers), אוניות מנוע (קיטור או דיזל) המצוידות בתותח צלצל בחרטומן. לסוג השני שייכות אוניות ציד הלווייתנים (whaleships) המפרישות והממונעות מן המאה ה-16 עד תחילת המאה ה-20 ואוניות החרושת (factory ships) המודרניות של ימינו. כלי שיט הממלאים את שני התפקידים גם יחד הם האוניות לציד לווייתני הבקבוקף (bottlenose whalers) של שלהי המאה ה-19 ותחילת המאה ה-20 ואוניות הציד/החרושת של ימינו.

אוניות ציד הלווייתנים נשאו עמן שתי סירות משוטים פתוחות או יותר שנקראו לווייתניות או סירות לווייתנים (whaleboats), ובהן השתמשו ללכידת הלווייתנים. הסירות גררו את הלווייתנים שצדו אל האונייה, שם ביתרו אותם לחלקים. את שומן הלווייתן הרתיחו בדוד זיקוק שהונח על כירה וממנו הפיקו שמן. ציידות הלווייתנים הביאו בתחילה את הלווייתנים שלכדו אל תחנת ציד או אל אוניית חרושת שעגנה במפרץ או מבוא־ים מוגנים מרוח. פיתוחן לימים של אוניות חרושת המצוידות בירכתיים פתוחים ומִמְשֶׁה אפשר לציידות הלווייתנים להעביר אליהן את שללן בלב ים.

## קישורים חיצוניים

* 

קטגוריה:סוגי כלי שיט
קטגוריה:ספינות דיג
קטגוריה:אוניות
רובין (משרד תכנון)

**משרד תכנון רובין** (ברוסית: **Центральное конструкторское бюро морской техники «Рубин»**, משרד תכנון מרכזי לתכנון מכשור ימי "רובין") הוא משרד תכנון מוביל המתמחה בתכנון צוללות הממוקם בסנקט פטרבורג. המשרד הוקם בשנת 1901.

## היסטוריה
המשרד הוקם בשנת 1901 כמחלקה של מפעל בלטייסקי בסנקט פטרבורג. בשנת 1903 הסתיימה בניית צוללת ראשונה מתכנון של מהנדס איוואן בובנוב ועד לשנת 1918 נבנו 73 צוללות. בשנות ה-20 בראש המשרד עמד בוריס מלינין הוא תכנן צוללות שהיו בסיס כוח הצוללות של הצי הסובייטי במהלך מלחמת העולם השנייה. עד לשנת 1938 המשרד פעל כחלק של המפעל. בשנת 1938 המשרד הופרד מהפעל תוך הקמת "משרד תכנון מרכזי מס' 18". בשנות ה-50 במשרד החל תכנון צוללות גרעיניות. על הצלחה במטלה זו בשנת 1963 למשרד תכנון הוענק עיטור לנין. בשנת 1966 המשרד החל להיקרא "רובין". בשנת 1958 חלק מיחידות של משרד תכנון הופרדו ממנו והוקם משרד תכנון "מלחיט".

בשנת 2008 המשרד הופרט והפך לחברה הנשכרת בבורסה.

צוללות לפי תכנון של "רובין" נבנו במספר מפעלים בלנינגרד, ניז'ני נובגורוד, קומסומולסק על אמור ובמפעל סבמאש. במשרד מועסקים כ-2000 עובדים.

## הפרויקטים העיקריים
* פרויקט צוללות "דקבריסט" התכנון החל בשנת 1926 (המתכנן הראשי בוריס מלינין).
* פרויקט צוללות "לנינץ" התכנון החל בשנת 1929 (המתכנן הראשי בוריס מלינין).
* פרויקט צוללות "מליוטקה" התכנון החל בשנת 1932 (המתכנן הראשי אלכסיי אסיפוב).
* פרויקט צוללות "פרבדה" התכנון החל בשנת 1932 (המתכנן הראשי אלכסיי אסיפוב).
* פרויקט צוללות "שצ'וקה" התכנון החל בשנת 1929 (המתכנן הראשי בוריס מלינין).
* פרויקט צוללות מס' 613. התכנון בוצע בשנת 1947 (המתכנן הראשי ולדימיר פרגודוב).
* פרויקט צוללות מס' 641. התכנון בוצע בשנת 1955. (המתכנן הראשי סרגיי יגורוב)
* פרויקט צוללות מס' 658 התכנון החל בשנת 1958. (המתכנן הראשי סרגיי קובליוב). זה היה פרויקט ראשון של צוללת גרעינית בברית המועצות המצוידות בטיל בליסטי.
* פרויקט צוללות מס' 659 התכנון החל בשנת 1958. (המתכנן הראשי סרגיי קובליוב). זה היה פרויקט ראשון של צוללת גרעינית בברית המועצות המצוידות בטיל שיוט.
* פרויקט צוללות מס' 667A התכנון בוצע בשנת 1963. (המתכנן הראשי סרגיי קובליוב).
* פרויקט צוללות מס' 667B התכנון בוצע בשנת ;1969. (המתכנן הראשי סרגיי קובליוב).
* פרויקט צוללות מס' 667BD התכנון בוצע בשנת 1972. (המתכנן הראשי סרגיי קובליוב).
* פרויקט צוללות מס' 667BDR התכנון בוצע בשנת 1973. (המתכנן הראשי סרגיי קובליוב).
* פרויקט צוללות מס' 667BDRM התכנון החל בשנת 1975. (המתכנן הראשי סרגיי קובליוב).
* פרויקט צוללות מס' 675 התכנון בוצע בשנת 1958. (המתכנן הראשי פאבל פוסטינצב).
* פרויקט צוללות מס' 685 התכנון הסתיים בשנת 1974. (המתכנן הראשי ניקולאי קלימוב)
* פרויקט צוללות מס' 941 התכנון בוצע בשנת 1976. (המתכנן הראשי סרגיי קובליוב). לא נכנסו לשירות מבצעי.
* פרויקט צוללות מס' 949 התכנון בוצע בשנת 1971. (המתכנן הראשי פאבל פוסטינצב, איגור ברנוב).
* פרויקט צוללות מס' 955 1996- כיום (המתכנן הראשי ולדימר זדורנוב). נבנו 2 יחידות ופרויקט נמצא בעיצומו.
* רכבת מהירה "סוקול". במהלך ניסוי הרכבת הגיע למהירות של 236 קמ"ש. עם זאת, לאור מספר מגבלות תכנוניות היא לא נכנסה לשירות סדיר.
* תכנון אסדות קידוח
* תכנון אסדות לשיגור לוויינים

## קישורים חיצוניים

* 
קטגוריה:סנקט פטרבורג: חברות
קטגוריה:צוללות
קטגוריה:מעוטרי עיטור לנין
קטגוריה:תעשיית נשק בברית המועצות
קטגוריה:תעשיית נשק ברוסיה
Take Back the Night

**Take Back the Night** הוא שיר של הזמר האמריקאי ג'סטין טימברלייק. השיר יצא לאור ב-12 ביולי 2013 כסינגל הראשון מאלבום האולפן הרביעי של טימברלייק, The 20/20 Experience 2 of 2. הקליפ לשיר צולם ב-18 ביולי 2013 בניו יורק סיטי.

## מיקומי שיא

## קישורים חיצוניים

## הערות שוליים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:שירים שנכתבו על ידי ג'יימס פאונטלרוי
קטגוריה:שירים על לילות
קטגוריה:שירי דיסקו אמריקאיים
קטגוריה:סינגלים בהוצאת RCA רקורדס
Britney Spears: In the Zone

**Britney Spears: In the Zone** הוא הוידאו החמישי של זמרת הפופ האמריקנית, בריטני ספירס. האלבום יצא לאור ב-6 באפריל 2004, על ידי חברת התקליטים ג'ייב רקורדס. במקביל ליציאת אלבומה הרביעי של ספירס In the Zone. הווידאו מכיל את המופע בערוץ ABC והקליפים לשירים "Me Against the Music" ו-"Toxic", וגם עשיית הקליפ "Toxic", בנוסף צורף דיסק נוסף ובו שני רמיקסים לשני הלהיטים הראשונים מהאלבום ושני שירים חדשים שלא נכנסו לאלבום. הצלחת הווידאו הייתה גבוהה. כקודמו, גם הוא נכנס למקום הראשון במצעד הווידאו האמריקאי ומקום שישי במצעד המקסיקני. בנוסף זכה למעמד זהב באוסטרליה, ברזיל וצרפת.

## רשימת רצועות

## מיקומי שיא
כל המצעדים אליהם נכנס אלבום הווידאו הם מצעדי ווידאו בלבד.

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2004
קטגוריה:אלבומי בריטני ספירס
קטגוריה:אלבומי וידאו באנגלית
קטגוריה:מיני-אלבומים באנגלית
קטגוריה:אלבומי חברת ג'ייב רקורדס
יואב טוקר

**יואב טוֹקֶר** (נולד ב-16 בנובמבר 1949) הוא עיתונאי ואיש תקשורת ישראלי, הידוע בשל תפקידו ככתב הערוץ הראשון בפריז לאורך 26 שנים.

## ביוגרפיה
טוקר נולד בשנת 1949 בתל אביב, בן יחיד להוריו. אביו, אלחנן טוקר, היה עורך דין יליד ליטא, ואמו, רות לבית ווֹלוֹבֶלְסקי, הייתה פסיכולוגית חינוכית ילידת שווייץ.
במהלך לימודיו בבית הספר התיכון נסע במסגרת משלחת נוער לפריז ונקשר אל העיר, התרבות והשפה הצרפתית. שירת בצה"ל ככתב העיתון "במחנה" וגלי צה"ל. לאחר שחרורו החל לעבוד ככתב בערוץ הראשון, וערך את התוכנית "מבט לחדשות". למד לתואר שני ושלישי ביחסים בינלאומיים וכלכלה בניו יורק, ובמקביל דיווח לערוץ הראשון מהאו"ם.

ב-1978 עבר להתגורר באיל סן לואי שבפריז, ולדווח משם במקביל לעבודתו על הדוקטורט, תחילה כפרילנסר ואחר כך ככתב החוץ של הערוץ הראשון בצרפת. לאחר צמצום משרות כתבי החוץ באירופה בתחילת שנות ה-90, עבר טוקר לדווח גם מאירועים חדשותיים שהתרחשו בתקופה זו ברוסיה, גרמניה, רומניה וצ'כיה. המשפט בו נהג לסיים את דיווחיו מפריז, "כאן יואב טוקר, פריז", במבטא צרפתי קל, הפך למשפט קאלט בקרב הציבור בישראל. ב-1998 ליווה מטעם הערוץ הראשון את המשלחת הישראלית לאירוויזיון בברמינגהם בהובלתה של דנה אינטרנשיונל, והיה הראשון לראיין אותה מייד לאחר שהוכרזה כזוכה. במסגרת תוכנית הסאטירה "החמישייה הקאמרית", ששודרה בשנות ה-90, שודר מערכון ידוע בו חיקה רמי הויברגר את טוקר, הסופג תלונות על כך שהוא שוהה זמן רב בצרפת ובהמשך התחזה על ידי מיקי גבע בתוכנית הסאטירה "רק בישראל".

ב-2003 הסתיים תפקידו ככתב הקבוע בפריז בעקבות קיצוצים כספיים ברשות השידור. לאחר מכן עבד חצי שנה עבור ערוץ 10, ובהמשך עסק מדי פעם בדיווחים או פרשנויות לכלי תקשורת ישראלים ורשתות תקשורת זרות.

כיום מרצה טוקר בתחומי תקשורת ויחסי חוץ במכון למדע המדינה פריז (סיאנס פּוֹ) ובבית הספר האמריקאי הגבוה בפריז. בנוסף הוא משמש פרשן בערוץ הטלוויזיה הצרפתי TV5Monde. טוקר מחזיק גם באזרחות צרפתית והוא מתגורר בסמוך למונפרנאס שבפריז.

לטוקר בן אחד בשם איתי אנטואן טוקר מבת זוגו לשעבר, האמנית והפסיכואנליטיקאית פרופ' ברכה אטינגר, איתה גם גידל את בתה מנישואיה הקודמים, לנה אטינגר.

## קישורים חיצוניים
* 
* 
* 

## הערות שוליים

קטגוריה:הערוץ הראשון: שדרנים ומנחים
קטגוריה:שליחי כלי תקשורת ישראליים לאירופה
קטגוריה:כתבי חדשות חוץ ישראלים
קטגוריה:עיתונאים ישראלים
קטגוריה:סגל במחנה
קטגוריה:עיתונאים צרפתים
קטגוריה:אנשי טלוויזיה ישראלים
קטגוריה:בוגרי אוניברסיטת ניו יורק
קטגוריה:ישראלים שהיגרו לצרפת
קטגוריה:ישראלים שנולדו ב-1949
דניאל מונטלבאנו

**דניאל מונטלבאנו** (נולדה ב-23 בינואר 1989) היא מחליקה אמנותית ישראלית המתחרה בהחלקה על הקרח בתחרויות לזוגות ובתחרויות לנשים. ייצגה את ישראל ב-3 אליפויות עולם (2010, 2011, ו-2012) ובשתי אליפויות אירופה (2010 ו-2012).

## ביוגרפיה
מונטלבאנו נולדה במנהסט, בחוף הצפוני של לונג איילנד במדינת ניו יורק שבארצות הברית. היא החלה להתאמן בשנת 1993 בהיותה בת 4. היא עלתה לישראל בשנת 2009 והחלה להתאמן במועדון "כוכבים על הקרח", שבקריית שמונה. בעונת 2009/2010 החלה להחליק בתחרות הזוגות ביחד עם יבגני קרסנופולסקי והתאמנה בהדרכתם של אולג מקרוב וגלית חייט.

### 2010
באליפות אירופה בהחלקה על הקרח שנערכה בטאלין שבאסטוניה בסוף ינואר 2010 סיימו מונטלבאנו וקרסנופולסקי בתחרות הזוגות במקום 18. חודשיים לאחר מכן, באליפות העולם בהחלקה על הקרח שנערכה בטורינו שבאיטליה הם סיימו בתחרות הזוגות במקום 25 והאחרון.

### 2011
באליפות אירופה בהחלקה על הקרח שנערכה בברן שבשווייץ בסוף ינואר 2011 הם פרשו מהתחרות לאחר שמונטלבאנו פרקה את הכתף במהלך החימום לתחרות. באליפות העולם בהחלקה על הקרח שנערכה במוסקבה שברוסיה בסוף מרץ 2011 סיימו מונטלבאנו וקרסנופולסקי בתחרות הזוגות במקום 20.

בשנת 2011 החלה להתאמן עם קיוקו אינה בניו ג'רזי.

### 2012
באליפות אירופה בהחלקה על הקרח שנערכה בשפילד שבבריטניה בסוף ינואר 2012 סיימו מונטלבאנו וקרסנופולסקי בתחרות הזוגות במקום 11. חודשיים לאחר מכן, באליפות העולם בהחלקה על הקרח שנערכה בניס שבצרפת הם סיימו בתחרות הזוגות במקום 17.

### 2013
לאחר שנפרדה משותפה לתחרות הזוגות, קרסנופולסקי, בשנת 2013 החלה להתחרות בתחרות לנשים.

בתחרות גביע העולם שנערכה באוברסטדורף שבגרמניה ב-27 באוקטובר 2013 סיימה מונטלבאנו במקום 27 בתחרות לנשים ולא הצליחה לקבוע את הקריטריון הבינלאומי להשתתפות באולימפיאדת סוצ'י (2014).

## קישורים חיצוניים

* דניאל מונטלבאנו, באתר *ההתאחדות הישראלית להחלקה על הקרח*

קטגוריה:מחליקות אמנותיות על קרח ישראליות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-2000
קטגוריה:עולים בשנות ה-2000
קטגוריה:ישראליות שנולדו ב-1989
קטגוריה:ישראלים שנולדו ב-1989
אנטלוגנאתוס

**אֶנְטֶלוֹגְנַאתוּס** (שם מדעי: *Entelognathus*) הוא סוג החולייתן הלסתני הקדום ביותר הידוע, המכיל לסתות ועצמות הפנים. מאובן של המין **אנטלוגנאתוס פרימורדיאליס** (*Entelognathus primordialis*) התגלה ב-2013 בסלעי מחוז יונאן של סין.

האנטלוגנאתוס פרימורדיאליס חי כ-419–415 מיליון שנה לפני זמנינו.

דג זה שפירוש שם סוגו הוא "לסת שלמה" היה שייך לסדרה הקדומה בעלי שריון שהכילה מינים בעלי ראש מגודל וקשיח עם לסתות חזקות. אורכו הממוצע הגיע ל-20 ס"מ.

## קישורים חיצוניים

## הערות שוליים

קטגוריה:בעלי שריון
קטגוריה:בעלי חיים שחיו בסילור באסיה
קטגוריה:סין: מאובנים
קטגוריה:טקסונים ללא מקור
כתב מחובר

[ממוזער|דוגמה לכתב מחובר (המכונה "עגול" / "cursive"), שפותח ב[אנגליה באמצע המאה ה-17, והתקבל כסטנדרט לכתב מחובר באנגלית]]
**כתב מחובר** הוא סגנון כתיבה בו סמלי השפה נכתבים במחובר ובשטף, לרוב, על מנת לאפשר כתיבה מהירה יותר. בכתיבה שגרתית בכתב יד, הכתב המחובר הוא שילוב של חיבורים והנפות-עט, זאת גם אם פורמלית כל האותיות אמורות להיות מחוברות: באלפבית הלטיני, הקירילי, הבנגלי והערבי מרבית או כל האותיות במילה מחוברות, כך שלעיתים, מילה נכתבת ב"משיכת קולמוס אחת".

באלפבית הערבי, הכתב המחובר משמש הן לכתב יד והן לדפוס, בעוד שבאלפבית אחרים בהם מתקיים כתב מחובר, קיימת הבחנה בינו לבין כתב-דפוס. באלפבית העברי, משמש הכתב העברי הרהוט ככתב יד, ואינו מחובר. גם כתב היד ששימש ברומא העתיקה לא היה מחובר.

מקור הכתב המחובר הוא ביתרונות המעשיים של כתיבה מהירה ומיעוט הנפות עט, אשר התחייבו בשל חסרונותיו של הקולמוס כמכשיר כתיבה. קולמוסים הם שבירים, ובשימוש לא נכון – הדיו מותז מהם ומכתים את המצע. כך גם עטי ציפורן היציבים יותר אך עדיין מגבילים.

## ראו גם
* קצרנות
* לוגוגרמה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כתב
קטגוריה:כתיבה
קטגוריה:קליגרפיה
חורבת א-רפיד

**חורבת א-רפיד** היא אתר ארכאולוגי בתחומי פארק הירדן שברמת הגולן, החורבה נמצאת כמה מאות מטרים ממזרח לנהר הירדן, על ראש הר בגובה 52 מטר, במקום בו עמד בעבר עמוד גבול מס' 58 בקו שביתת הנשק בין ישראל וסוריה (לפני מלחמת ששת הימים).

החורבה נסקרה לראשונה ב-1890, על ידי הארכאולוג הגרמני החובב, גוטליב שומאכר, שתיאר ושרטט את הממצאים העיקריים. מאוחר יותר העלה קרל ואצינגר את ההשערה שזהו בית כנסת עתיק מימי המשנה והתלמוד, וזאת, על סמך עיטור של זוג דגים שמצא ושרטט שומאכר באתר. עיטור דומה נמצא בבית הכנסת בברעם.

ב-1933 סקר את האתר אליעזר סוקניק. הוא לא מצא את בניין בית הכנסת אך מצא מספר אבנים מעוטרות ששומאכר תיאר כחלק מבית הכנסת. סוקניק מצא במרכז החורבה שלוש אבנים שאותן החשיב כממצא המעניין ביותר בחורבה ובהן שתי אבנים עם עיטור "ביצה וחץ", קונכייה ודמות אדם עם חיות בצדדיו (באבן אחת לא צוירו חיות) ובאבן השלישית היה עיטור בדגם קונכייה האופייני לאמנות בתי הכנסת העתיקים.

בביקורו באתר לאחר מלחמת ששת הימים, סבר צבי אילן כי באתר יש גם שרידים מהתקופה הביזנטית ומהתקופה הערבית המוקדמת. הוא תיאר שם גם בניין שאולי שימש למלאכה, בניין בעל קיר גבוה הפונה אל הירדן שסבר כי ייתכן והוא מצודה, שרידי טחנה רומאית, עמודי הבזלת וכותרת מעוטרת אותה תיאר גם סוקניק ואבנים ששימשו בבית בד.

יצחקי גל בביקורו באתר ב-1968 העלה השערה שעמודי הבזלת הם שרידי בסיליקה.

במקום נמצאים כיום שרידי חומות אבנים ושרידים וממצאים נוספים. הגישה למקום היא קשה, חלק מהמקום הוא בבעלות פרטית, והעשב הגבוה שבמקום מסתיר חלק מאבני הבזלת של הממצאים.

## הערות שוליים

קטגוריה:רמת הגולן: בתי כנסת
קטגוריה:רמת הגולן: אתרים ארכאולוגיים
קטגוריה:ארץ ישראל: בתי כנסת עתיקים
קטגוריה:אתרים ארכאולוגיים יהודיים בארץ ישראל
קטגוריה:יישובים יהודיים בארץ ישראל בתקופת המשנה והתלמוד
גורילת השפלה המזרחית

**גורילות השפלה המזרחית** (שם מדעי: *Gorilla beringei geruari*) המכונה גם הגורילה של גרואר, היא אחד משני תת-מינים של הגורילה המזרחית. גורילת השפלה המזרחית היא מין אנדמי ליערות ההרריים של מזרח הרפובליקה הדמוקרטית של קונגו והגדולה מבין תת-המינים של הגורילות.

מספרן של הגורילות הידלדל משמעותית כנראה בעקבות מלחמת האזרחים ברפובליקה הדמוקרטית של קונגו (DRC). כיום מעוזן האחרון של גורילות השפלה המזרחית הוא הפארק הלאומי קהוזי-בייגה (Kahuzi-Biega) שבקונגו.

מעט ידוע על המבנה החברתי של גורילות השפלה המזרחית בהשוואה לגורילות ההר. ידוע שהגורילות יוצרות הרמון של מספר נקבות וזכר כסוף גב אחד (Silverback).

## תיאור פיזי
גורילת השפלה המזרחית היא הגדולה שבמיני הגורילות. ישנם הבדלים מעטים במראה בין שני תת-המינים של הגורילה המזרחית.
בכל זאת, פרוותה של גורילת השפלה קצר יותר וגבולות ה"אוכף" הכסוף המופיע על גבם של הזכרים הבוגרים ברורים יותר, זאת אומרת שה"אוכף" משורטט יותר.

הגולגולת של גורילת ההר גדולה ורחבה יותר מזו של גורילת השפלה ולסתותיה מסיביות יותר. לפי בדיקת הדנ"א המיטוכונדרי עולה כי שני תת-המינים התפצלו לפני כ-400,000 שנים.

## תזונה
גורילת השפלה המזרחית כמו כל שאר הגורילות, היא צמחונית וניזונה מעלווה (עלים), פירות, זרעים, גבעולים ואפילו נמלים, טרמיטים וחרקים אחרים, המהווים חלק קטן בתזונה של גורילת השפלה המזרחית. עם זאת, אחוז הפירות בתזונתן של גורילות המזרח הוא נמוך יותר מזה של גורילות המערב.

## מצב שימור
גורילות השפלה המזרחית חיות באזור הרפובליקה הדמוקרטית של קונגו (DRC), אזור הסובל משנות ה-90 של המאה ה-20 ממלחמת אזרחים. בעקבות המצב, אכיפת החוק נחלשה והגורילות ניצודות על מנת לשמש מזון לתושבים. 

לרוע מזלן, היערות בהן חיות הגורילות עשירים במינרלים ובמתכות כגון זהב, כסף, יהלומים ובדיל, אותם כורים המורדים באופן לא חוקי ובמהלך הכרייה היערות בהן חיות הגורילות נכרתים והתושבים מעמיקים את החקלאות לתוך היער.

## קישורים חיצוניים

* Eastern Lowland Gorilla באתר Year of the Gorilla 
* Eastern lowland gorilla באתר הקרן העולמית לשימור חיות הבר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1914
קטגוריה:טקסונים שתוארו בידי פאול מטשי
שפלה מזרחית
קטגוריה:הרפובליקה הדמוקרטית של קונגו: יונקים
אבו זנימה

**אַבּוּ זְנִימַה** (בערבית: ** أبو زنيمة**) היא עיירה בדרום מערב חצי האי סיני שבמצרים, השוכנת לחופו המזרחי של מפרץ סואץ, כ-80 ק"מ מדרום לראס סודר. העיירה משתייכת למחוז דרום סיני, ותושביה עובדים בבתי חרושת לגבס ובמכרות שבאזור, בהם מכרה המנגן באום בוגמה. 

לראשונה כבשה ישראל את אבו זנימה במהלך מלחמת סיני, ב-1956, והחזירה את השליטה בה למצרים עם נסיגת ישראל מסיני. במהלך כיבוש סיני על ידי צה"ל במלחמת ששת הימים, נכבשה אבו זנימה שנית. במקום פעל מעגן ששימש את ספינות חיל הים הישראלי שפעלו במפרץ סואץ. 

בשנת 1971 הקימה ישראל באבו זנימה מחנה מעצר, שאליו הוגלו בני משפחה של מחבלים מבוקשים מרצועת עזה. המחנה נסגר לאחר פחות משנה.

אבו זנימה נותרה בשלטון ישראל עד למימוש הסכם הביניים בין ישראל למצרים בסוף 1975.

## קישורים חיצוניים

## הערות שוליים

קטגוריה:מצרים: ערי חוף
קטגוריה:סיני: ערים
קטגוריה:מרחב שלמה
בונגלו

[ממוזער|בונגלו קליפורני ב[סידני, אוסטרליה]]
**בונגלו** (באנגלית: **Bungalow**) הוא סוג של מבנה מגורים. התכונות המשותפות לבונגלו ברחבי העולם הוא שמרביתם נמוכים (בני קומה אחת או אחת וחצי) עם מרפסת פתוחה.

מקור המונח "בונגלו" בהודו מגוג'ראטית બંગલો baṅgalo, ואליה הוא התגלגל מהינדי बंगला "באנגלה" – לתיאור "בית בסגנון בנגלי". באופן מסורתי בתים אלו היו קטנים, בני קומה אחת ובעלי מרפסת רחבה. המונח מתועד באנגלית מ-1696, ושימש לתאר לימאים אנגלים מחברת הודו המזרחית הבריטית את תנאי המגורים הלא מפוארים בהודו. מאוחר יותר הוא החל לשמש כינוי לבתים מרווחים או למקום הלינה הרשמי של פקידי הראג' הבריטי, וכן היה ידוע בבריטניה ולאחר מכן באמריקה; תחילה היה לו מעמד גבוה וקונוטציות אקזוטיות, והחל לשמש בסוף המאה ה-19 לציון בתים גדולים בפרברים שנבנו בסגנון תנועת האמנויות והאומנויות. בתים בסגנון זה היו בעלי גג נמוך וקורות חשופות.

הבונגלו הקליפורני בסגנון תנועת האמנויות והאומנויות היה פופולרי באוסטרליה לאחר מלחמת העולם הראשונה. תחילה הוא יובא לסידני, ולאחר מכן התפשט ברחבי אוסטרליה וניו זילנד. בבריטניה ובצפון אמריקה הוא משמש בעיקר מבנה מגורים בן קומה או שתיים בעל גג משופע וחלונות.

באזורים הכפריים של בנגלדש, שמהם מקור שמו של הסגנון, בתי הבונגלו פופולריים מאוד. חומר הבנייה העיקרי המשמש אותם בזמן המודרני הוא יריעות פלדה גליים. בעבר הם היו בנויים מעץ, מבמבוק ומקש, והיו להם רעפים מחרס.

בענף התיירות משתמשים בבונגלו כחלופה למוטלים או בתי מלון. בונגלו אלה הם בדומה לבונגלו בדרום אפריקה, מרביתם בתי עץ קטנים או בתי חוף, ולרוב הם חלק מ"ריזורטים" לנופש.


קובץ:COLLECTIE TROPENMUSEUM Paviljoens bij badplaats aan het strand Olehleh TMnr 60023641.jpg|בונגלו על החוף באינדונזיה
קובץ:Bungalow.jpg|מבנה בונגלו בארצות הברית
קובץ:Bungalow2.jpg|בונגלו בגרמניה
קובץ:Kesve.jpg|מבנה בונגלו בריטי בהודו
קובץ:Four Seasons Resort Bora Bora.jpg|בונגלו לנופש בפולינזיה הצרפתית
קובץ:Bungalow of Daniel Hamilton 09.jpg|הבונגלו של סר דניאל המילטון במערב בנגל שבהודו


## קישורים חיצוניים

* בונגלו, באתר Old house web 
* בונגלו אמריקאי 1905-1930, באתר Went worth studio 
* 

## הערות שוליים

קטגוריה:טיפוסי מבנים
קטגוריה:בית מגורים צמוד קרקע
גורילת שפלה מערבית

**גורילת השפלה המערבית** (שם מדעי: *Gorilla gorilla gorilla*) היא אחד משני תת-מינים של הגורילה המערבית. גורילת השפלה המערבית חיה באזורים הררים מיוערים ובסמוך ליערות השפלה המערבית ברפובליקה המרכז-אפריקאית, באנגולה, בקמרון, בקונגו, בגינאה המשוונית ובגבון. גורילת השפלה היא הגורילה הנפוצה בגני החיות ברחבי העולם.

הגורילות הן בעלי חיים חברתיים, והן חיות בקבוצות של כ-30 פרטים בממוצע. גורילת השפלה המערבית היא הקטנה שבמיני הגורילות, ולמרות זאת ג'ון אספינל אמר כי זכר גורילת שפלה כסופת-גב (Silverback) חזקה כמו 8 מרימי משקולות, אך העניין מעולם לא נבדק. בשבי, גורילות מפגינות אינטליגנציה וחלקן מסוגלות אף ללמוד את שפת הסימנים.

## תיאור פיזי
גורילת השפלה המערבית היא מין הגורילה הקטן ביותר, כאמור. גובהו של זכר בוגר עומד בממוצע על 1.5-1.8 מטרים, ומשקלו על 140-270 ק"ג.
גובהן של הנקבות עומד בממוצע על 1.5 מטרים, ומשקלן על חצי מזה של הזכרים.
קוראי התיגר על זכרי האלפא בקבוצות הגורילות המונות בדרך כלל כ-30 פרטים, עתידים לקבל הופעה פיזית מרשימה הכוללת עמידה על שתי רגליים, דפיקה על החזה ושחרור שאגה מפחידה. למרות זאת, הגורילות הן רגועות בדרך כלל ולא אגרסיביות.
גורילת השפלה המערבית היא צמחונית, כמו כל שאר מיני הגורילות. בטבע אוכלות הגורילות שורשים, סלרי פראי, קליפות עצים ופירות.

## מצב שימור
הגורילות מצויות בסכנת הכחדה ומהוות מטרה לצייד למטרות מאכל. קיים הרס בתי גידול באזורים בהם הגורילות חיות- כריתת היערות על מנת לשתול גידולים חקלאיים, הקמת שדות מרעה לחיות משק והרחבת יישובי אדם גם הם מאיימים על בית הגידול של הגורילות.
בשנת 1980 העריכו החוקרים שחיו בטבע כ-100,000 גורילות. מאוחר יותר התאימו החוקרים את השערתם להימצאות ציידים לא חוקיים ומחלות והעריכו שמספרן של הגורילות עומד על חצי ממספר ההערכה המקורי.
בין השנים 2006 ו-2007 נמצאו עוד 125,000 גורילות שפלה מערבית ביערות הביצה של אגם טלא (Télé) שברפובליקה הדמוקרטית של קונגו.
בגני החיות בעולם יש כ-550 גורילות שפלה מערבית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
שפלה מערבית
קטגוריה:הרפובליקה של קונגו: יונקים
קטגוריה:גבון: יונקים
היילמריאם דסלן

**הַיילֶמַרִיאַם דֶסָלֶן בּוֹשה** או **היילה מריאם דסלן** (באמהרית: **ኃይለማሪያም ደሳለኝ**; נולד ב-19 ביולי 1965) הוא פוליטיקאי אתיופי.  כיהן כראש ממשלת אתיופיה מ-20 באוגוסט 2012 עד 15 בפברואר 2018 בעבר כיהן כסגן ראש ממשלה ושר חוץ בשנים 2012-2010 בממשלה בראשות מלס זנאווי. ב-15 בספטמבר 2012 נבחר ליושב ראש המפלגה השלטת, החזית המהפכנית הדמוקרטית של עמי אתיופיה.
החל מ-27 בינואר 2013 ועד 2014 כיהן כיושב ראש האיחוד האפריקאי. הוא ראש הממשלה הראשון בן למיעוט דתי  נאו-פרוטסטנטי ולקבוצה האתנית ווליטא. הוא משתייך לכנסייה האפוסטולית פנטקוסטלית ובהכשרתו הוא מהנדס ואיש אקדמיה.

## ילדותו, צעירותו ולימודיו
היילמריאם דסלן נולד בשנת 1965 בבולוסו סורה, מחוז של אזור וואליטה בדרומה של אתיופיה. הוא גדל וחי את רוב שנות נעוריו באזור זה. 
הוא נולד במשפחה של בני ווליטא, דוברי שפה מן הקבוצה האומוטית.
שמו הפרטי "היילמריאם" משמעותו היא בשפה געז "כוחה של מרים (הקדושה)", דסלן בושה הוא שם אביו, כש"דסלן" מובנו "אני מאושר" באמהרית.

אחרי שסיים בשנת 1988 תואר ראשון בהנדסה אזרחית באוניברסיטת אדיס אבבה, היילמרים עבד כמדריך במכון לטכנולוגיית המים ארבא מינץ' (כעת - אוניברסיטת ארבא מינץ'). כעבור שנתיים הוא זכה למלגה באוניברסיטת טאמפרה בפינלנד שבה סיים תואר שני בהנדסה תברואתית. בשובו למולדת, עבד בכמה תפקידים אקדמיים ומנהליים, וכיהן למשך 13 שנה כדקאן של המכון לטכנולוגיית המים. בינתיים סיים גם תואר שני למנהיגות ארגונית באוניברסיטת אזוסה פסיפיק בקליפורניה, בארצות הברית.

## קריירה פוליטית
היילמריאם דסלן הוא מאותו דור של פוליטיקאים שלא השתתף כלוחם מחתרת במלחמת האזרחים.
בשנים 2001-2006 קודם לתפקיד של יושב ראש המחלק לאומות, לאתניות ולעמים של הדרום 
בשנות ה-1990 המאוחרות ושנות ה-2000 המוקדמות, התגייס היילמריאם בפוליטיקה כחבר במפלגה השלטת - החזית המהפכנית דמוקרטית של עמי אתיופיה EPRDF  ונבחר לסגן יוב ראש המיחלק לאומות, האתניות והעמים של הדרום. הוא החליף בתפקיד זה את אבאטה קישו שהודח בגלל האשמות שחיתות, ואולי גם סיבות פוליטיות או אחרות.
כבעל תפקידים בכירים במפלגה תרם  היילמריאם לעלייה ניכרת במספר חברי המפלגה מ-400,000 ל-5,000,000 בשנת 2010.
משנת 2010 מילא את התפקידים של סגן ראש הממשלה ושר החוץ.

## ראש ממשלה
ב-20 באוגוסט 2012 בעקבות מותו ממחלה של ראש הממשלה מלס זנאווי שניהל למעשה את המדינה מזה 22 שנה, היילמריאם התמנה לראש ממשלה זמני וב-21 בספטמבר 2012 הפך לראש ממשלה קבוע.

היילמריאם דסלן נשוי לרומן דספיי ולזוג שלושה ילדים.
הוא דובר ולייטיניה, אמהרית ואנגלית.

## קישורים חיצוניים

* כתבה על ה"גורם היילמריאם דסלן" מאת יארד אייצ'ה באתר החדשות והדעות ECADF
Yared Ayicheh *Ethiopia: The Hailemariam Desalegn Factor, ECADF, 9 בספטמבר 2012* 
* ביוגרפיה באתר האתיופי DURAME

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת אתיופיה
קטגוריה:פוליטיקאים אתיופים
קטגוריה:שרי החוץ של אתיופיה
קטגוריה:בוגרי אוניברסיטת אדיס אבבה
קטגוריה:אתיופים שנולדו ב-1965
טיבוע ספינת הדיג אורית

[250px|ממוזער|סירת הדיג '''אורית''' שטובעה מול חוף סיני, בטילי [SS-N-2 סטיקס|סטיקס על ידי המצרים. לצידוק הטבעתה הגדירו אותה המצרים כספינת ביון.]]
**אורית** הייתה ספינת דיג ישראלית שטובעה ב-13 במאי 1970 במהלך האירועים בזירה הימית במלחמת ההתשה בטילי "סטיקס", על ידי חיל הים המצרי. שניים מאנשי צוותה נהרגו ושניים ניצלו והגיעו בשחיה לחוף.

"אורית" הייתה ספינת מכמורת עשויה עץ, אורכה 20 מטרים ומשקלה 75 טון.
הספינה, ועליה צוות של ארבעה אנשים, בראשות רב-חובל אדם ישר, עסקה בדיג באזור ימת ברדוויל. ב-13 במאי 1970, סמוך לשעה 22:30 שעון ישראל (שעה 2330 שעון מצרים, עקב קיום שעון קיץ במצרים), בעת ש"אורית" הייתה במרחק של כ-20 ק"מ מהחוף, ירתה ספינת טילים מצרית מדגם אוסה על "אורית" ארבעה טילים מדגם "סטיקס". שניים מהטילים פגעו בקרבתה והספינה התפרקה. רב החובל, אדם ישר, נהרג במקום. המכונאי סגל אקרמן נפצע ומת למחרת. שני הימאים הנותרים, עודד קופלניק ובועז יצחקי, שחו במשך יותר מיממה עד שהגיעו לחוף.

באותו לילה אח"י סער בפיקודו של אברהם בכר ביצעה סיור ביטחון שוטף "מקסיקו" בצפון סיני מצפון לאל עריש, גילתה בסביבות 21:00, (שעה 22:00 שעון קיץ מצרים), מכ"ם של ספינת טילים מצרית ממערב לה ודיווחה זאת למפקדת חיל הים. אח"י חיפה בפיקוד יעקב אלון, שביצעה הפלגת ניסוי אמל"ח עם רפא"ל באזור חיפה, האזינה לתקשורת הת"ג וגילתה אף היא את מכ"ם האוסה המצרית, וזאת במרחק מעל 160 מייל. הספינות החליפו מידע ביניהן והמסקנה הייתה שהאויב נמצא מזרחית לפורט סעיד ובטווח כ 60 מייל מאח"י סער, הרבה מעבר לטווח המקסימלי של טיל הסטיקס שהוא 25 מייל.

בסמוך לשעה 22:30 גילתה "סער" אף את מכ"ם טיל "סטיקס" לזמן קצר בלבד. הספינה ביצעה פעולות מאולתרות בהתגוננות נגד טיל ("נט"ל) וירי הטעיה של שתי רקטות מוץ ליצירת הד מכ"ם. בדיעבד הסתבר שהמרחק המשוער בינה לבין האוסה המצרית באותו זמן היה כ-53 עד 58 מייל.

קודם לטיבוע "אורית" הניח חיל הים הישראלי שטילי ים-ים הסובייטיים תוכננו נגד אניות גדולות ולא יצליחו לפגוע במטרות קטנות, אך טיבוע "אורית" בירי טילי "סטיקס" הוכיח שהטיל אפקטיבי גם נגד ספינות קטנות. עקב כך גובש מענה טקטי רחב של אמצעים להתגוננות ספינות חיל הים הישראלי מפני טילים ובהם לוחמה אלקטרונית, פיזור מוץ ותמרוני התחמקות שהוכחו כיעילים במלחמת יום הכיפורים.

**חיפוש שני הנעדרים באזור טיבוע "אורית"** - לאחר האירוע הובאו לאזור צוללים של יחידה 707 ושל שייטת 13 כדי לחלץ את הגופות של שני הנעדרים. גופת נעדר אחד נמצאה בתוך הספינה הטבועה והשנייה נסחפה לחוף. לצורכי המודיעין הימי חיפשו הצוללים את שרידי טילי הסטיקס שטיבעו את "אורית", אולם לא היה נתון מדויק על מקום הנפילה וחרף ביצוע סריקות ארוכות לא נמצא דבר. 

אתר הטיבוע המשוער: .

ישראל הגיבה על התקיפה ב"מבצע קשת אווירי".

## קישורים חיצוניים
* 
* 
* 
* 
* פסח מלובני, חיל הים המצרי וסיוע היועצים הסובייטיים במלחמת ההתשה, באתר משמר המורשת הימית, אפריל 2014.
* 

קטגוריה:1970 בישראל
קטגוריה:הים התיכון: היסטוריה צבאית
קטגוריה:טביעת אוניות בים התיכון
קטגוריה:ישראל: טביעת כלי שיט
קטגוריה:מלחמת ההתשה: קרבות
קטגוריה:צי הסוחר הישראלי
קטגוריה:תקריות ימיות
ולדימיר, שליט בולגריה

**ולדימיר רָסַטֶה** (בבולגרית: **Владимир Расате**) היה קניאז האימפריה הבולגרית הראשונה מ-889 ועד 893.

## קורות חייו
ולדימיר עלה לשלטון לאחר פרישתו לחיי נזירות של אביו בוריס הראשון. בוריס ככל הנראה לא ויתר על תוארו קניאז בולגריה, אך העביר את רסן השלטון לבכורו. קיים אזכור לוולדימיר בכתבים ביזנטיים בהקשר להשתתפותו במסע המלחמה של בוריס הראשון נגד הסרבים. ב-892 כרת ולדימיר ברית צבאית עם ארנולף מקרינתיה מלך פרנקיה המזרחית כנגד נסיכות מוראביה. ברית זו פגעה באינטרסים של האימפריה הביזנטית באזור. במסגרת המהלכים נגד הביזנטים, פעל ולדימיר למיגור סמלי הנצרות האורתודוקסית שהונהגה בבולגריה על ידי אביו. פעולות אלו כללו רדיפת כמרים והחרבת כנסיות וכן החזרת סמלים פגניים.

מרבית חברי מעמד האצולה הבולגרי - הבויארים, חששו מתגובת הביזנטים, התנגדו למהלכיו של ולדימיר ופנו לבוריס הראשון כדי שיתערב בנעשה. לפי המתואר בכרוניקות, שב בוריס הראשון לפליסקה והצליח להדיח את בנו מכיסאו. בוריס עיוור את ולדימיר, כלא אותו בצינוק ושם ככל הנראה סיים את חייו. סימאון, בנו השלישי של בוריס הוכתר כקניאז בולגריה. בוצעו מהלכים משמעותיים נוספים כדי למצב את הממלכה הבולגרית כיישות סלאבית, ובכללם העברת בירת הממלכה מפליסקה לפרסלב, הכשרת כמרים בולגרים במקום הסתמכות על כמרים ביזנטיים, והנהגת הסלאבית הכנסייתית העתיקה כשפה הרשמית תחת היוונית הביזנטית. בנרטיב ההיסטורי הבולגרי, הועצמה משמעותה הדתית של הדחת ולדימיר אף על פי שמהלכיו היו פוליטיים בעיקרם וכוונו נגד האימפריה הביזנטית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שליטי האימפריה הבולגרית הראשונה
סטירן

**סטירן** (Styrene) היא תרכובת אורגנית המשמשת כמונומר ביצור פוליסטירן, ABS וגומי סינתטי, נוסחתה C8H8, המולקולה מכילה טבעת בנזן הקשורה לאתילן C6H5CH=CH2. בטמפרטורת החדר החומר הוא נוזל שמנוני נדיף שריחו מתקתק.
מקור השם סטירן במילה STYRAX -שרף המופק מהעץ ליקווידמבר מזרחי (Liquidambar orientalis; במשמעו "ענבר נוזלי") עץ הגדל בדרום-מערב טורקיה וצפון סוריה, ממנו בודד החומר לראשונה. סטירן נמצא באופן טבעי בכמה צמחים כולל כאלה המשמשים למאכל כדוגמת קינמון.

## ייצור
מייצרים סטירן באמצעות דה-הידרוגנציה של אתיל בנזן המופק מתגובת אתן עם בנזן.מרכז|ממוזער|350px|התגובה להפקת סטירן מאתיל בנזןאתיל בנזן מעורב עם קיטור בטמפרטורה גבוהה בנפח הגדול מזה של חומר הגלם פי 10–15 והתערובת מוזרמת על קטליזטור מוצק המבוסס על תחמוצת ברזל המעורב בכמה אחוזים של תחמוצת אשלגן או אשלגן פחמתי. הקיטור הוא מקור החום הנדרש לתהליך האנדותרמי והוא גם מסיר את הפחם שעשוי להיווצר על הזרז המוצק. הקיטור גם מדלל את המגיבים והתוצרים ומסיט את שיווי המשקל לטובת התוצר. במפעל סטירן טיפוסי 2 או 3 ריאקטורים בטור הפועלים בתנאי ואקום כדי לשפר יעילות וסלקטיביות. הניצולת היא כ 65% בתהליך של 2 ריאקטורים ו 70-75% בתהליך של 3 ריאקטורים. הסלקטיביות לסטירן 93-97% ותוצרי הלוואי העיקריים הוא טולואן ובנזן. כיוון שטמפרטורת הרתיחה של סטירן ושל חומר הגלם אתיל בנזן דומות (145°C ו-136°C בהתאמה) ההפרדה ביניהם נעשית במגדלי זיקוק גבוהים. בתהליך הזיקוק הסטירן עלול לעבור פולימריזציה ויש צורך בהוספת מעכבים.

## בטיחות
סטירן נחשב לכימיקל מסוכן בפרט במקרה של מגע בעיניים אך גם בעור. לפי כמה מחקרים סטירן הופך בגוף האדם (לאחר בליעה או שאיפה) לסטירן-אוקסיד חומר הנחשב רעיל, מוטגני וייתכן גם קרצינוגן.
שמאל|ממוזער|250px|סטירן-אוקסיד, תוצר מטבוליזם של סטירן בגוף

## קישורים חיצוניים

* יטה סקונדו, כרטיס בטיחות לסטירן, אתר המוסד לבטיחות ולגיהות
* 

קטגוריה:תרכובות אורגניות
קטגוריה:מונומרים
קטגוריה:מוצרי נפט
יחזקאל יוסף הלוי אשלג

הרב **יחזקאל יוסף הלוי אשלג** (כ"ו בניסן תרצ"ו, אפריל 1936 - ד' באב ה'תשע"ו, 8 באוגוסט 2016) היה אדמו"ר מאשלג בבני ברק. מקובל, נכדו ומפיץ תורתו של הרב יהודה לייב אשלג בעל "הסולם".

## תולדות חייו
נולד בארץ ישראל, בנו הבכור של הרב שלמה בנימין אשלג ונכדו של הרב יהודה לייב אשלג, בעל הסולם. למד בישיבת שפת אמת בירושלים. התכתב עם סבו בעניין עריכת הספר "מסורת הזוהר", שאותו ערך רבי יחזקאל עוד בחיי סבו. שימש את סבו בשנותיו האחרונות, ולאחר פטירתו עמד לימינו של אביו הרב שלמה בנימין שהקים בית מדרש וישיבה ברחוב שד"ל בבני ברק.

לאחר פטירת אביו בז' בכסלו תשמ"ד, התמנה בנו הגדול הרב יחזקאל יוסף והקים בית מדרש ברחוב אבן עזרא בבני ברק, בבית מדרשו מתקיימים מסגרות לימוד ש"ס והלכה לאורך כל שעות היום וכן "כולל ערב" ללימוד תורת בעל הסולם.
ממוזער
רבי יחזקאל ערך והוציא לאור את סדרת הספרים המושתתת על פירוש הסולם: "זהר על תהילים", "זהר על משלי", "זהר על שיר השירים", "זהר על קהלת", "זהר על מועדים", "זהר על נישואין" ו"זהר על ברית מילה". כמו כן הוציא לאור את ספר "אדרא זוטא קדישא" עם פירוש הסולם, וספר נוסף מכתב יד של בעל הסולם הנקרא "פתח השער". הספרים יצאו לאור בהוצאת מכון "עטרת שלמה" בני ברק.

נפטר בד' באב תשע"ו ונקבר בהר המנוחות ירושלים. במהלך ההלוויה הוכתר בנו הגדול הרב יהודה לייב אשלג, לממלא מקומו.

## משפחתו
בשנת ה'תשי"ט (1959) נישא ללאה, בתו של הרב שמאי גינזבורג, מחבר סדרת הספרים "אמרי שמאי".

בנו הרב יהודה לייב אשלג, ממלא מקום אביו באדמו"רות. כיהן כרב בית המדרש בבני ברק וראש "כולל ערב" לתורת בעל הסולם. כתב את הקונטרסים "בני היכלא" בתורת הקבלה, חיבר ביאור מקיף על הקדמות בעל הסולם, וכן "ביאור עיון" על פירוש הסולם על הזוהר. בנו השני הרב אליהו ישראל אשלג הוא רב בית המדרש בבני ברק, ונשיא כוללי 'עיטור רבנים' ללימוד תורת הנגלה והנסתר. בעבר כיהן כמשגיח ור"מ בישיבת "חוג חת"ם סופר". 
חתניו: 
הרב יוסף צלר, ראש ישיבת רוז'ין-סדיגורה בבני ברק,
הרב יעקב צבי ערבליך ר"מ בישיבות טשערנאביל ובאבוב,
הרב אליהו חיים קוריץ ראש קהילת פינסק קארלין בבני ברק, 
הרב שמואל אלעזר - בנו של הרב לוי יצחק הלפרין ראש מכון הטכנולוגי להלכה, 
הרב ישראל ספרין בנו של האדמו"ר מקומרנה בית שמש, 
והרב חיים משה לרנר, מלומדי כולל חזו"א בבני ברק. 
נכדיו: 
הרב שלמה בנימין הלפרין דיין בבית הדין הרבני

## ספריו
* 'זוהר על תהילים' עם פירוש הסולם
* 'זוהר על מועדים' עם פירוש הסולם
* 'זוהר על משלי' עם פירוש הסולם
* 'זוהר על שיר השירים' עם פירוש הסולם
* 'זוהר על קהלת' עם פירוש הסולם
* 'זוהר על ענייני שבת' עם פירוש הסולם
* 'זוהר על נישואין' עם פירוש הסולם
* 'זוהר על ברית מילה' עם פירוש הסולם
* 'אדרא זוטא קדישא' עם פירוש הסולם
* 'פתח השער', מכתב יד של בעל הסולם
* ספר הליקוטים, מכת"י בעל הסולם

## קישורים חיצוניים
* תיעוד פגישת האדמו"ר רבי יחזקאל אשלג עם הרבי מליובאוויטש.
* מעמד הכנסת ספר תורה לבית המדרש "עטרת שלמה" בראשות האדמו"ר.
* 
* אתר סולם יהודה - מרכז לימודי קבלה וחסידות בדרך בעל הסולם ורבני אשלג
* 

## הערות שוליים

קטגוריה:מקובלים ישראלים
קטגוריה:אדמו"רים ישראלים
קטגוריה:חסידות אשלג
קטגוריה:בוגרי ישיבת שפת אמת
קטגוריה:יהודים הקבורים בהר המנוחות
קטגוריה:אנשי היישוב ילידי הארץ
קטגוריה:ישראלים שנולדו ב-1936
קטגוריה:ישראלים שנפטרו ב-2016
עין משואות

**עין משואות** (**עין חובלה**, **מעיין בת עין**) הוא מעיין שכבה בשטח ההתנחלות בת עין בגוש עציון. למעיין בריכה חיצונית גדולה ובריכה פנימית קטנה בתוך מבנה שמשמשת כמקווה. מהמבנה יוצאת נקבה ארוכה שמסתיימת בחדר איגום.

קיומו של המעיין היה שיקול מרכזי בהקמת היישוב משואות יצחק. המעיין היה מקור המים של היישוב, ומכאן שמו "עין משואות". תושבי משואות יצחק בנו מקווה טהרה שניזון ממימי המעיין, והוא היה המקווה היחיד בגוש עציון. בנפילת משואות יצחק במלחמת העצמאות, חרב המקווה שבמקום.

בסתיו ובאביב סביבת המעיין פורחת כולה. בין הצמחים נמנה שיח נדיר: מרווה כחולה.

## לקריאה נוספת
***אל המעיין: כל החלומות מתגשמים בספר אחד** – מאת משה קוסטה. בהוצאת ספריית בית אל 2008.
***מפת טיולים וסימון שבילים 9: מבואות ירושלים.** בהוצאת "הוועדה לסימון שבילים בישראל".

## קישורים חיצוניים
*עין משואות ומסלול שכולל אותו - אתר "טבע ונופים בישראל"
*עין משואות באתר "ארץ הצבי"
*עין משואות - אתר ההנצחה והמורשת כפר עציון
* 

## הערות שוליים


קובץ:עין חובילהGHJ98SD.JPG|פתח הנקבה
קובץ:עיח765JUI.JPG|הנקבה
קובץ:Hiking Map עין חובלה.jpg|הבריכה החיצונית ומבט מבחוץ
קובץ:IHM_עין_חובלה_1.jpeg|חדר האיגום בסוף הנקבה

קטגוריה:בת עין
משואות
טקס פרסי אופיר לשנת 2012

**טקס פרסי האקדמיה לקולנוע ה-23** (המכונה פרס אופיר על שם שייקה אופיר) התקיים ב-21 בספטמבר 2012 באולם קריגר חיפה. במהלך הטקס, נציגי האקדמיה לקולנוע העניקו את פרסי האקדמיה (המכונה פרס אופיר) ב-17 קטגוריות שונות.

באותה שנה, לראשונה, התווספה קטגוריה חדשה - פרס לליהוק הטוב ביותר.

פרס על מפעל חיים הוענק באירוע לעיתונאי והתסריטאי אלי תבורי. פרס הסרט העלילתי הטוב ביותר הוענק למחברי הסרט "למלא את החלל". בנוסף, הסרט בעל המועמדויות הרבות ביותר לפרסים בטקס היה הסרט "העולם מצחיק".

הטקס הונחה על ידי שלמה בראבא.

## מועמדויות

## קישורים חיצוניים
* ברגע זה: טקס פרסי אופיר 2012, באתר סינמקופ, 21 בספטמבר 2012
* , באתר nrg, 21 בספטמבר 2012
* 
* זוכי פרסי אופיר 2012: "למלא את החלל" הסרט הטוב ביותר, באתר אידיבי, 21 בספטמבר 2012
* 
* פרסי אופיר 2012: ניצחון גדול ל"למלא את החלל", באתר נענע10, 21 בספטמבר 2012

2012
דוור

[שמאל|ממוזער|250px|דוורית ב[רומניה בזמן עבודתה]]
[שמאל|ממוזער|250px|דוור רכוב על [אופנוע מחלק דואר במלבורן]]

**דַּוָּר** הוא מקצועו של אדם העובד בחלוקת דואר (מכתבים וחבילות) לבתים ולעסקים.

## בעולם

### בישראל

מקום המדינה היה דואר ישראל, בגלגוליו השונים, מונופול, ולכן היה המעסיק היחיד של דוורים. עם פתיחת שירותי הדואר לתחרות, בתחילת המאה ה-21, החלו ספקים נוספים להעסיק דוורים. בשנת 2015 היו בדואר ישראל כ-1,800 דוורים, אולם בעקבות הרפורמה בחברה, צומצם מספרם לכ-1,200. בשנת 2024 הופרט דואר ישראל ונמכר לקבוצה בראשות חברת מילגם.

### בארצות הברית
בארצות הברית נקראים הדוורים "נושאי מכתבים" (letter carriers), והם מתחלקים בין שלושה איגודים שונים. רשות הדואר האמריקנית עושה שימוש בתוכנת מחשב על מנת להקצות לדוורים כמות מכתבים שתספיק ליום עבודה בן שמונה שעות. התוכנה יודעת לנתח את כמות המכתבים והמרחקים בין הבתים על מנת לבצע חישוב מדויק. חלק מהדוורים אינם מרוצים משיטה זו, שכן מבחינתם התוכנה נותנת הערכה גסה לזמן חלוקת המכתבים, והם מעדיפים שהחלוקה תתבצע בהסתמך על מחקרים וסקרים שיבוצעו בידי בני אדם.

מסווגים את מסלולי חלוקת המכתבים למסלולים שיש להיעזר בהם בכלי רכב לבין מסלולים שניתן לגמוא אותם בהליכה. הדוורים שמחלקים דואר במסלולים ארוכים נוהגים במשאית דואר, ולרוב משלשלים את המכתבים לתוך תיבות דואר של עסקים או מפעלים. גם דוורים שמחלקים דואר בהליכה נוהגים במשאית דואר. הם לוקחים כמות מסוימת של דואר ביציאתם מהמשאית, מחלקים אותה לאורך הרחוב ואז חוזרים מצדו השני של הרחוב בחזרה לרכב. דוורים שאינם מחלקים דואר בשטח עירוני צפוף אינם נדרשים ללבוש מדים, ויש שמובילים את הדואר במכוניתם הפרטית ולא ברכב של רשות הדואר.

נשים חילקו דואר בארצות הברית מתחילת המאה ה-19. על פי רשות הדואר האמריקאית, האישה הראשונה שעבדה כדוורית הייתה שרה בלאק, ומשלוח הדואר הראשון שלה היה ב-3 באפריל 1845. מארי פילדס הייתה האישה השחורה הראשונה שעבדה עבור רשות הדואר האמריקאית. כינויה היה "מארי כרכרת הנוסעים", והיא חילקה דואר בדיליז'נס במונטנה משנת 1895 עד לתחילת המאה ה-20. כאשר התפתחה התעופה ונוצר הדואר האווירי, טייסת הדואר הראשונה הייתה קת'רין סטינסון שהצניחה ממטוסה מטעני דואר ביריד במונטנה בספטמבר 1913. הדווריות הראשונות שחילקו דואר בערים באופן רשמי מטעם רשות הדואר הועסקו מימי מלחמת העולם הראשונה, ובשנת 2007 כ-59,700 נשים חילקו דואר באזורים עירוניים וכ-36,600 חילקו דואר באזורים כפריים, בסך הכל כארבעים אחוזים מכלל הדוורים במדינה.

## דוורים במדיה
* קליף קלווין (ג'ון רצנברגר) היה בין הדמויות הראשיות בסדרה "חופשי על הבר" של רשת NBC.
* ניומן ("סיינפלד") (ויין נייט) היה דמות קבועה בסדרה "סיינפלד" של NBC.
* דר קליפטון, הדמות הראשית בסדרת הטלוויזיה לילדים "דר דוור" (במקור: Postman Pat, הדוור פט).
* מיסטר מקפילי (דייוויד ניואל) בסדרת ה-PBS "השכונה של מיסטר רוג'רס".
* מיסטר ספרינקלס (ויליאם ניומן) בסרט "גברת דאוטפייר" משנת 1993.
* רבה הדוורית (ש. אפאתה מרקרסון) מסדרת הטלוויזיה לילדים "בית המשחקים של פי-וי".
* טום טיפר מהסיפור "Mind That Bike", מתוך הספר "Really Useful Engines" ב"סדרת הרכבות". לימים עובד הסיפור לטלוויזיה בעונה הרביעית של "תומס הקטר וחברים".
* רב-טוראי הימלסטוס, דמות משנית בספר "במערב אין כל חדש", היה דוור לפני גיוסו למלחמה.

## ראו גם
* דואר בלונים

## קישורים חיצוניים

* 

## הערות שוליים

*
קטגוריה:מקצועות
קטגוריה:דואר
ישראל צבי יאיר דנציגר

רבי **ישראל צבי יאיר דנציגר** (נולד בג' בחשוון תש"ה, 1944) הוא האדמו"ר הנוכחי של חסידות אלכסנדר, השביעי בשושלת, המכהן משנת ה'תשס"ה (2005).

## ביוגרפיה
נולד בירושלים לרבי אברהם מנחם דנציגר, לימים האדמו"ר בעל ה"אמרי מנחם" ולרבנית אסתר לאה בתו של רבי חנניה יוסף היילפרין, מרבני חב"ד ליובאוויטש, דור שישי לרבי שניאור זלמן מלאדי בעל התניא והשו"ע, מייסד חסידות חב"ד. התחנך בילדותו בתלמוד תורה "עץ חיים". בשנות בחרותו המוקדמות למד בישיבת ויז'ניץ ולאחר מכן למד בישיבת בית מאיר ובישיבת סלבודקה בבני ברק.

נישא לאסתר, בתו של רבי משה ברגמן מייסד וראש ישיבת רשב"י ומתגורר בבני ברק. לאחר נישואיו למד בכולל ברסלב. בהמשך למד בכולל חזון איש. תלמיד מובהק  של סבו רבי יהודה משה דנציגר. 

לאחר פטירת אביו בי"ז אדר ב' תשס"ה הוכתר על פי צוואתו לממלא מקומו.

דודו, אחי אמו, הרב שמואל אלעזר היילפרין, ראש ישיבת תורת אמת (חב"ד) ורב שכונת בית ישראל בירושלים, אליו היה קשור מאוד בשנות בחרותו ואברכותו.

גיסיו הם הרב מאיר צבי ברגמן, והאדמו"ר ממודז'יץ.
[ממוזער|האדמו"ר עם גיסו רבי [מאיר צבי ברגמן]]
[ממוזער|האדמו"ר עם המשפיע הרב [אהרן טויסיג]]

## תורתו
דברי תורתו שנשמעים במהלך השלחנות מדי שבוע בסעודה שלישית, וב"שבת יארצייט" וכדומה גם בליל שבת, וכמו כן במועדים, מתמקד בחסידות עיונית בדרך פשיסחא משולב בחסידות מעשית, בהעמקה ביסודות החסידות ומבוסס על אדני תורת הקבלה. ונכתבים על ידי השומעים ויוצאים לאור מדי שבוע.

## פעילות ציבורית
עמד לימין אביו בהקמת הישיבה לצעירים של חסידי אלכסנדר ושימש כאחד מראשי הישיבה, בסוף שנת תשע"א יסד את הישיבה הגדולה "אמרי מנחם".

בהנהגתו נתייסדו השטיבלך של חסידות אלכסנדר בלייקווד, במונסי, בציריך, בביתר עילית, בעמנואל, וכן בשכונות סטמפורד היל וגולדרס גרין שבלונדון.

## חיים אישיים
נשוי לאסתר (לבית ברגמן). ילדיו:
* מנוחה רחל - נשואה לרבי יוחנן שוחט האדמו"ר מלוצק.
* הרב אליעזר יצחק - מחבר הספר "דרך החסידות" וחתן האדמו"ר רבי נתנאל סאפרין מקומרנה.
* פערל דבורה - נפטרה בצעירותה, הייתה נשואה לרבי עמרם קליין האדמו"ר מאונגוואר ארצות הברית. אחר פטירתה נשא את אחותה מלכה.
* מלכה - נשואה לאלמן אחותה, רבי עמרם קליין.
* צביה רויזא - נשואה לרבי אברהם יעקב פלינטנשטיין בן רבי יצחק מאיר מקופיטשניץ.
* הרב יחיאל יהודה משה - מראשי החבורה של החסידות באחוזת ברכפלד שבמודיעין עילית ורב הקהילה. חתן רבי עמרם גשטטנר רבה של שיכון אגודת ישראל בבני ברק, וראש ישיבת "פנים מאירות".
* רבקה - נשואה להרב יעקב לייב גולדמן בן רבי גדליה משה גולדמן (השני) מזוועהיל.

## עץ משפחתו

## קישורים חיצוניים

* 

קטגוריה:אדמו"רי אלכסנדר
קטגוריה:בני ברק: אדמו"רים
קטגוריה:אדמו"רים ישראלים
קטגוריה:בוגרי ישיבת עץ חיים
קטגוריה:בוגרי ישיבת סלבודקה (בני ברק)
קטגוריה:בוגרי ישיבת בית ישראל ודמשק אליעזר
קטגוריה:משפחת ברגמן (ירושלים)
קטגוריה:משפחת סלונים
קטגוריה:ישראלים שנולדו ב-1944
קטגוריה:משפחת לעוי-וייספיש-בהר"ן
אמן (עיר)

**אֶמֶן** (בהולנדית: **Emmen** ) היא העיר הגדולה במחוז דרנתה, שבצפון-מזרח הולנד.
## גאוגרפיה
אמן היא עיר מתוכננת, בשטח העיר מצויים מספר כפרים שנוסדו בימי הביניים. בניית העיר המודרנית החלה לאחר סיום מלחמת העולם השנייה, ושכונותיה נבנו סביב העיר העתיקה. 

בתחומי העיר מספר שרידים היסטוריים, הכנסייה בכיכר השוק שנבנתה בימי הביניים, בניין העירייה ובניין הדואר שנבנו בתחילת המאה ה-20.

בשנת 1980 נחנך מחדש גן החיות דיירנפארק אמן (Dierenpark Emmen). גן החיות שנוסד לראשונה ב-1930, נבנה מחדש בשנת 1970. כיום מבקרים בו למעלה מ-1.5 תיירים בשנה.

בעיר שתי תחנות רכבת, מהן יוצאות רכבות לעיר זוולה.

## קישורים חיצוניים

* 

## הערות שוליים

קטגוריה:הולנד: ערים
קטגוריה:דרנתה